ddrg/super_eurlex huggingface dataset:
6.

Článok 6 sa mení takto: a) odsek 1 sa nahrádza takto: „1. Generálny riaditeľ úradu vykonáva vo vzťahu k zamestnancom úradu právomoci menovacieho orgánu a orgánu povereného uzatváraním pracovných zmlúv, ktoré mu boli zverené. Tieto svoje právomoci je oprávnený subdelegovať. V súlade s podmienkami zamestnávania ostatných zamestnancov stanoví podmienky a podrobné pravidlá pre prijímanie do zamestnania, najmä pokiaľ ide o trvanie pracovných zmlúv a ich obnovovanie.“; b) odsek 2 sa nahrádza takto: „2. Generálny riaditeľ zašle po porade s dozorným výborom generálnemu riaditeľovi pre rozpočet predbežný návrh rozpočtu, ktorý sa zahrnie do prílohy týkajúcej sa úradu v oddiele všeobecného rozpočtu Európskej únie týkajúcom sa Komisie.“; c) odsek 3 sa nahrádza takto: „3. Generálny riaditeľ je príslušným povoľujúcim úradníkom v prípade využívania rozpočtových prostriedkov zahrnutých do prílohy týkajúcej sa úradu v oddiele všeobecného rozpočtu Európskej únie týkajúcom sa Komisie a rozpočtových prostriedkov zahrnutých v rozpočtových položkách určených na boj proti podvodom, na ktoré má poverenie na základe vnútorných pravidiel pre plnenie všeobecného rozpočtu. V súlade s uvedenými vnútornými pravidlami je oprávnený subdelegovať svoje právomoci na zamestnancov podliehajúcich služobnému poriadku alebo podmienkam zamestnávania ostatných zamestnancov.“; d) odsek 4 sa nahrádza takto: „Rozhodnutia Komisie týkajúce sa jej vnútornej organizácie sa uplatňujú na úrad do tej miery, pokiaľ sú v súlade s ustanoveniami prijatými zákonodarcom Únie, ktoré sa týkajú úradu, a s týmto rozhodnutím.“
(5)

Vzory zdravotných osvedčení na účely obchodovania so zásielkami spermy, vajíčok a embryí oviec a kôz vnútri Únie uvedené v prílohách III a IV k rozhodnutiu 2010/470/EÚ a vzory zdravotných osvedčení na účely dovozu zásielok spermy, vajíčok a embryí oviec a kôz do Únie uvedené v prílohách II a IV k rozhodnutiu 2010/472/EÚ by sa preto mali zmeniť s cieľom zohľadniť požiadavky stanovené v nariadení (ES) č. 999/2001 v znení nariadenia (EÚ) č. 630/2013.
3.

Článok 9 sa nahrádza takto: „Článok 9 Finančné dojednania 1. Referenčná suma určená na pokrytie výdavkov spojených s misiou na obdobie od 1. októbra 2010 do 30. septembra 2011 je 12 600 000 EUR. Referenčná suma určená na pokrytie výdavkov spojených s misiou na obdobie od 1. októbra 2011 do 30. septembra 2012 je 13 600 000 EUR. Referenčná suma určená na pokrytie výdavkov spojených s misiou na obdobie od 1. októbra 2012 do 30. septembra 2013 je 11 000 000 EUR. Referenčná suma určená na pokrytie výdavkov spojených s misiou na obdobie od 1. októbra 2013 do 30. septembra 2014 je 8 455 000 EUR. 2. Všetky výdavky sa spravujú v súlade s postupmi a pravidlami, ktoré sa vzťahujú na všeobecný rozpočet Únie. O zákazky sa môžu uchádzať štátni príslušníci tretích štátov. Pod podmienkou súhlasu Komisie môže misia uzatvárať technické dojednania s členskými štátmi, hostiteľským štátom, zúčastnenými tretími štátmi a inými medzinárodnými aktérmi, pokiaľ ide o poskytovanie zariadenia, služieb a priestorov pre misiu EUSEC RD Congo. 3. Misia EUSEC RD Congo zodpovedá za plnenie rozpočtu misie. Misia na tento účel podpíše dohodu s Komisiou. 4. Misia EUSEC RD Congo zodpovedá za všetky nároky a záväzky vyplývajúce z vykonávania mandátu so začiatkom od 1. októbra 2013, okrem nárokov, ktoré sa týkajú závažného porušenia povinností zo strany vedúceho misie, za ktoré nesie osobnú zodpovednosť. 5. V súvislosti s finančnými ustanoveniami sa dodržiava hierarchia velenia uvedená v článkoch 5 a 7 a prevádzkové požiadavky misie EUSEC RD Congo vrátane kompatibility vybavenia a interoperability jej tímov. 6. Výdavky sa považujú za oprávnené odo dňa nadobudnutia účinnosti tohto rozhodnutia.“
4.

Článok 14 sa nahrádza takto: „Článok 14 Finančné dojednania 1. Referenčná suma určená na pokrytie výdavkov spojených s misiou na obdobie od 1. októbra 2010 do 30. septembra 2011 je 6 430 000 EUR. Referenčná suma určená na pokrytie výdavkov spojených s misiou na obdobie od 1. októbra 2011 do 30. septembra 2012 je 7 150 000 EUR. Referenčná suma určená na pokrytie výdavkov spojených s misiou na obdobie od 1. októbra 2012 do 30. septembra 2013 je 6 750 000 EUR. Referenčná suma určená na pokrytie výdavkov spojených s misiou na obdobie od 1. októbra 2013 do 30. septembra 2014 je 6 328 086,95 EUR. 2. Všetky výdavky sa spravujú v súlade s postupmi a pravidlami, ktoré sa vzťahujú na všeobecný rozpočet Únie. O zákazky sa môžu uchádzať štátni príslušníci tretích štátov. Pod podmienkou súhlasu Komisie môže misia uzatvárať technické dojednania s členskými štátmi, hostiteľským štátom, zúčastnenými tretími štátmi a inými medzinárodnými aktérmi, pokiaľ ide o poskytovanie zariadenia, služieb a priestorov pre misiu EUPOL RD Congo. 3. Misia EUPOL RD Congo zodpovedá za plnenie rozpočtu misie. Misia na tento účel podpíše dohodu s Komisiou. 4. Misia EUPOL RD Congo zodpovedá za všetky nároky a záväzky vyplývajúce z vykonávania mandátu so začiatkom od 1. októbra 2013, okrem nárokov, ktoré sa týkajú závažného porušenia povinností zo strany vedúceho misie, za ktoré nesie osobnú zodpovednosť. 5. V súvislosti s finančnými ustanoveniami sa dodržiava hierarchia velenia uvedená v článkoch 5, 6 a 9 a prevádzkové požiadavky misie EUPOL RD Congo vrátane kompatibility vybavenia a interoperability jej tímov. 6. Výdavky sa považujú za oprávnené odo dňa nadobudnutia účinnosti tohto rozhodnutia.“
SK Úradný vestník Európskej únie L 249/5

ROZHODNUTIE RADY

zo 16. septembra 2013,

ktorým sa vymenúva švédsky člen Európskeho hospodárskeho a sociálneho výboru

(2013/459/EÚ)

RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 302,

so zreteľom na návrh švédskej vlády,

so zreteľom na stanovisko Európskej komisie,

keďže:

(1) Rada 13. septembra 2010 prijala rozhodnutie 2010/570/EÚ, Euratom, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2010 do 20. septembra 2015 (1).

(2) V dôsledku skončenia funkčného obdobia pani Anniky BRÖMSOVEJ sa uvoľnilo miesto člena Európskeho hospodárskeho a sociálneho výboru,

PRIJALA TOTO ROZHODNUTIE:

Článok 1

Pán Jonas BERGGREN, Head of the Brussels office of the Confederation of Swedish Enterprise, sa týmto vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2015.

Článok 2

Toto rozhodnutie nadobúda účinnosť dňom jeho prijatia.

V Bruseli 16. septembra 2013 Za Radu predseda L. LINKEVIČIUS

(1) Ú. v. EÚ L 251, 25.9.2010, s. 8.
(6)

Na účely určenia úspory emisií CO2, ktoré táto inovačná technológia po namontovaní do vozidla prinesie, je potrebné definovať základné vozidlo, s ktorým by sa porovnala účinnosť vozidla vybaveného inovačnou technológiou, ako sa uvádza v článkoch 5 a 8 vykonávacieho nariadenia (EÚ) č. 725/2011. Komisia sa domnieva, že ako vhodnú základnú technológiu je vhodné vziať do úvahy vozidlo s ekologickou inováciou bez systému zapuzdrenia priestoru motora.
4.

Článok 14 sa nahrádza takto: „Článok 14 Finančné ustanovenia 1. Referenčná suma určená na pokrytie výdavkov spojených s misiou v období od 15. septembra 2010 do 14. septembra 2011 je 26 600 000 EUR. Referenčná suma určená na pokrytie výdavkov spojených s misiou v období od 15. septembra 2011 do 14. septembra 2012 je 23 900 000 EUR. Referenčná suma určená na pokrytie výdavkov spojených s misiou v období od 15. septembra 2012 do 14. septembra 2013 je 20 900 000 EUR. Referenčná suma určená na pokrytie výdavkov spojených s misiou v období od 15. septembra 2013 do 14. decembra 2014 je 26 650 000 EUR. 2. So všetkými výdavkami sa hospodári v súlade s pravidlami a postupmi, ktoré sa vzťahujú na všeobecný rozpočet Európskej únie. 3. Štátni príslušníci tretích štátov, hostiteľského štátu a susediacich krajín môžu predkladať ponuky do verejnej súťaže. Pod podmienkou súhlasu Komisie môže misia uzatvárať technické dojednania s členskými štátmi, zúčastnenými tretími štátmi a inými medzinárodnými aktérmi týkajúce sa poskytovania zariadenia, služieb a priestorov pre misiu EUMM Georgia. 4. Misia EUMM Georgia zodpovedá za plnenie rozpočtu misie. Misia na tento účel podpíše dohodu s Komisiou. 5. Misia EUMM Georgia je zodpovedná za akékoľvek nároky a záväzky vyplývajúce z vykonávania mandátu od 15. septembra 2013 s výnimkou akýchkoľvek nárokov súvisiacich s vážnym porušením pracovných povinností zo strany vedúceho misie, za ktoré nesie osobnú zodpovednosť. 6. V súvislosti s finančnými ustanoveniami sa dodržiava štruktúra velenia uvedená v článkoch 5, 6 a 9 a prevádzkové požiadavky misie EUMM Georgia vrátane kompatibility vybavenia a interoperability jej tímov. 7. Výdavky sa považujú za oprávnené odo dňa nadobudnutia účinnosti tohto rozhodnutia.“
(5)

Expertná skupina by mala byť pomerne malá, aby mohla rýchlo napredovať a vykázať výsledky. Mala by sa skladať z jednotlivcov s dôkladnou znalosťou a praktickými skúsenosťami v digitálnej ekonomike, jednotlivcov s akademickou minulosťou v zdaňovaní alebo ekonómii, alebo v obidvoch, a z jednotlivcov s odbornými znalosťami a skúsenosťami v oblasti zdaňovania, a pokiaľ možno s praktickými skúsenosťami v oblasti zdaňovania digitálnej ekonomiky. S cieľom preukázať autoritu skupiny a zaistiť jej nezávislosť by mal skupine predsedať člen s významnými politickými skúsenosťami.
„b)

osôb a subjektov, na ktoré sa nevzťahuje príloha I, ktoré sú zapojené do činností Iránu v jadrovej oblasti citlivých z hľadiska šírenia jadrových zbraní alebo do vývoja nosičov jadrových zbraní alebo sú s týmito činnosťami a vývojom priamo spojené alebo ich podporujú, a to aj prostredníctvom zapojenia do obstarávania zakázaných položiek, tovaru, zariadení, materiálu a technológie, alebo osôb alebo subjektov, ktoré konajú v ich mene alebo podľa ich pokynov, alebo subjektov, ktoré vlastnia alebo kontrolujú, a to aj nezákonnými prostriedkami, ako aj osôb alebo subjektov, ktoré obchádzali alebo porušovali alebo pomáhali označeným osobám alebo subjektom pri obchádzaní alebo porušovaní ustanovení rezolúcií BR OSN 1737 (2006), BR OSN 1747 (2007), BR OSN 1803 (2008) a BR OSN 1929 (2010) alebo tohto rozhodnutia, ako aj ďalších príslušníkov a subjektov IRGC a spoločnosti IRISL a subjektov, ktoré vlastnia alebo kontrolujú alebo osôb a subjektov, ktoré konajú v ich mene alebo osôb a subjektov, ktoré poskytujú IRGC a spoločnosti IRISL poistenie alebo iné kľúčové služby, alebo subjektov v ich vlastníctve alebo nimi kontrolovanými alebo konajúcimi v ich mene, ako sa uvádzajú v prílohe II;“.
(4)

V období od apríla do augusta 2012 bolo zaznamenaných 24 úmrtí v štyroch členských štátoch, vo vzťahu ku ktorým bola vo vzorkách odobraných post mortem zistená prítomnosť 5-(2-aminopropyl)indolu samostatne alebo v kombinácii s inými látkami. Hoci nie možné s istotou určiť, akú úlohu zohral 5-(2-aminopropyl)indol vo všetkých prípadoch týchto úmrtí, v niektorých z nich bol výslovne uvedený ako možná príčina smrti. Ak by sa táto nová psychoaktívna látka stala dostupnejšou a viac užívanou, mohli by byť dôsledky na zdravie jednotlivcov a verejnosti značné. Nie sú k dispozícii žiadne informácie o sociálnych rizikách spojených s 5-(2-aminopropyl)indolom.
(1)

V smernici Európskeho parlamentu a Rady 2009/48/ES (1) sa stanovujú pravidlá bezpečnosti hračiek a ich voľného pohybu v Únii. Podľa článku 54 tejto smernice musia členské štáty do 20. januára 2011 uviesť do účinnosti vnútroštátne právne predpisy na dosiahnutie súladu so smernicou 2009/48/ES a musia ich uplatňovať od 20. júla 2011. Podľa druhej vety článku 55 uvedenej smernice sa časť III prílohy II k smernici 2009/48/ES o chemických vlastnostiach uplatňuje od 20. júla 2013. Časť III uvedenej prílohy obsahuje medzné hodnoty migrácie pre 19 prvkov.
(3)

Na základe uspokojivých auditov, ktoré vykonal útvar Komisie pre audit (v minulosti označovaný ako kontrolný útvar Komisie) a Potravinový a veterinárny úrad (FVO), by sa v zozname položiek pre príslušné členské štáty, ktorý je uvedený v prílohe I k rozhodnutiu 2009/821/ES, mohli doplniť štyri hraničné inšpekčné stanice v Chorvátsku o dodatočné kategórie povolenia a v Spojenom kráľovstve by sa mala doplniť nová hraničná inšpekčná stanica v London-Gateway. Keďže Zmluva o pristúpení Chorvátska nadobudla platnosť 1. júla 2013 a uvedený audit sa vykonal pred týmto dátumom, zmeny týkajúce sa chorvátskych hraničných inšpekčných staníc by sa mali uplatňovať so spätnou účinnosťou od 1. júla 2013, aby sa zabezpečilo, že nevzniknú žiadne prekážky pre existujúci obchod.
1.

Prvej, povinnej časti, spoločnej pre zoznamy dôveryhodných informácií o poskytovateľoch všetkých členských štátov (v angličtine UK ako povinnom jazyku a prípadne v jednom alebo viacerých štátnych jazykoch), v ktorom sa uvádza, že platným právnym rámcom je smernica 1999/93/ES a jej zodpovedajúca implementácia v právnych predpisoch členských štátoch sa uvedie v poli „Scheme Territory“. Anglická verzia spoločného znenia: The applicable legal framework for the present TSL implementation of the Trusted List of supervised/accredited Certification Service Providers for [name of the relevant Member State] is Directive 1999/93/EC of the European Parliament and of the Council of 13 December 1999 on a Community framework for electronic signatures and its implementation in [name of the relevant Member State] laws. Znenie v národnom jazyku (národných jazykoch) členského štátu: [úradný preklad (preklady) uvedeného anglického znenia].
(6)

Existujúcim potenciálne ovplyvneným rádiovým službám by sa mala poskytnúť vhodná ochrana prostredníctvom obmedzenia vysielacieho výkonu služieb MCA. Keďže sa však využívanie modernizovaných riadiacich sieťových jednotiek (NCU) pre pásmo 2,6 GHz oddiali dovtedy, kým technické obmedzenie, na ktorých sa dohodnú príslušné letecké certifikačné orgány, neumožní začatie výroby NCU a kým sa pre každý typ lietadla nedokončí osvedčovanie letovej spôsobilosti, uplatňovanie parametrov NCU pre pásmo 2,6 GHz by sa mohlo odložiť do 1. januára 2017.
b)

i) kupóny s pevnou sadzbou, nulové kupóny alebo kupóny s viacstupňovou sadzbou s vopred stanoveným kalendárom a s vopred stanovenými kupónovými hodnotami, ktoré nemôžu viesť k zápornému toku hotovosti, alebo ii) kupón s pohyblivou sadzbou, ktorý nemôže viesť k zápornému toku hotovosti a má takúto štruktúru: sadzba kupónu = (referenčná sadzba * l) ± x, s tým, že f ≤ sadzba kupónu ≤ c, pričom: 1. referenčná sadzba je v rovnakom čase len jednou z týchto sadzieb: a) úroková miera na peňažnom trhu s eurom (napr. EURIBOR, LIBOR) alebo podobné indexy; b) úrokové sadzby swapu s fixnou splatnosťou (napr. CMS, EIISDA, EUSA); c) výnos jedného štátneho dlhopisu eurozóny alebo index niekoľkých štátnych dlhopisov eurozóny so splatnosťou najviac jeden rok, alebo d) index inflácie eurozóny poskytnutý Eurostatom alebo národným štatistickým orgánom členského štátu (napr. HICP), pričom musí byť rovnakou referenčnou sadzbou ako je sadzba uvedená v písm. a) bode ii), ak je splatenie istiny viazané na referenčnú sadzbu, a 2. pokiaľ sú čísla f [najnižšia hodnota (floor)], c [najvyššia hodnota (ceiling)], l [faktor zvýšenia/zníženia pákového efektu (leveraging/deleveraging factor)] a x (marža) k dispozícii, ide o čísla pevné a vopred určené pri emisii, ktoré sa po čase môžu zmeniť, pričom f, c a x sú väčšie ako alebo rovné nule a l je väčšie ako nula počas celej životnosti aktíva. V prípade kupónov s pohyblivou sadzbou, pri ktorých je referenčnou sadzbou index inflácie, sa l rovná jednej.
(16)

S cieľom zabezpečiť, aby príslušné orgány verejného zdravia v členských štátoch a Komisia boli náležite a včas informované, mal by sa zaviesť systém umožňujúci vydávanie varovaní týkajúcich sa závažných cezhraničných ohrození zdravia na úrovni Únie. Systém včasného varovania a reakcie (EWRS) by sa preto mal rozšíriť tak, aby zahŕňal všetky závažné cezhraničné ohrozenia zdravia, na ktoré sa vzťahuje súčasné rozhodnutie. Fungovanie systému včasného varovania a reakcie (EWRS) by malo zostať v kompetencii ECDC. Vydanie varovania by sa malo vyžadovať iba v prípade, keď rozsah a závažnosť konkrétneho ohrozenia zdravia sú alebo by mohli byť natoľko závažné, že postihujú alebo by mohli postihovať viac ako jeden členský štát a vyžadujú si alebo by si mohli vyžadovať koordinovanú reakciu na úrovni Únie. Komisia by s cieľom zabrániť duplicite mala zabezpečiť, aby vydávanie varovania v rámci systému včasného varovania a reakcie (EWRS) a v rámci iných systémov rýchleho varovania na úrovni Únie bolo čo možno najviac navzájom prepojené, aby sa príslušné orgány členských štátov mohli v čo najväčšej možnej miere vyhnúť vydaniu rovnakého varovania prostredníctvom rozličných systémov na úrovni Únie.
1.

Článok 2 sa nahrádza takto: „Článok 2 Výnimka ustanovená v článku 1 sa vzťahuje na výrobky a množstvá, ktoré sú uvedené v prílohe a ktoré sú deklarované ako výrobky z Kene na prepustenie do voľného obehu v Únii v období od 1. januára 2011 do 30. septembra 2014 alebo do dátumu dočasného uplatňovania dohody o hospodárskom partnerstve medzi Východoafrickým spoločenstvom na strane jednej a Európskou úniou a jej členskými štátmi na strane druhej, ak tento dátum nastane skôr.“
—

pani Olga VEIDIŅA, Chairman of the Social Issues Committee of Rīga City Council.
(5)

Ak by Taliansko požiadalo o ďalšie predĺženie platnosti opatrenia po roku 2016, Komisii by mala byť predložená správa spolu so žiadosťou o predĺženie platnosti najneskôr do 1. apríla 2016.
(5)

Ak by Spojené kráľovstvo uvažovalo o ďalšom predĺžení platnosti opatrenia po roku 2016, malo by Komisii najneskôr 1. apríla 2016 predložiť správu, ktorá obsahuje preskúmanie uplatňovaného percentuálneho pomeru, spolu so žiadosťou o predĺženie platnosti.
(3)

V súlade s článkom 32 nariadenia o NNN rybolove by Komisia mala poslať oznámenie tretím krajinám o možnosti ich identifikovania ako nespolupracujúcich krajín. Toto oznámenie má predbežný charakter. Oznámenie tretím krajinám o možnosti ich identifikovania ako nespolupracujúcich krajín vychádza z kritérií stanovených v článku 31 nariadenia o NNN rybolove. Komisia by mala zohľadniť aj všetky kroky stanovené v článku 32 v súvislosti s danými krajinami. Komisia by mala do oznámenia zahrnúť predovšetkým informácie týkajúce sa hlavných skutočností a názorov zdôvodňujúcich túto identifikáciu, možnosť daných krajín reagovať a poskytnúť dôkazy vyvracajúce túto identifikáciu alebo prípadne akčný plán na zlepšenie tejto situácie a opatrenia prijaté na jej nápravu. Komisia by mala dotknutým tretím krajinám poskytnúť dostatočný čas, aby mohli reagovať na oznámenie, a primeranú lehotu na nápravu situácie.
(35)

Komisia na základe informácií získaných z niekoľkých zoznamov plavidiel vykonávajúcich NNN rybolov, zostavených regionálnymi organizáciami pre riadenie rybárstva (RFMO), konštatovala, že v danom čase sa osem plavidiel vykonávajúcich NNN rybolov uvedených v týchto zoznamoch plavilo pod vlajkou Belize po ich zaradení do predmetných zoznamov (4). Ide o tieto plavidlá: Amorinn, Chia Hao No 66, Orca, Ray, Reymar 6, Tchaw, Tching Ye No 6 a Wen Teng No 688. Plavidlá Amorinn, Ray, Tchaw sú uvedené v zozname Komisie pre ochranu živých antarktických morských zdrojov (CCAMLR) a v zozname Organizácie pre rybolov v juhovýchodnom Atlantiku (SEAFO), plavidlá Orca, Reymar 6, Tching Ye No 6 a Wen Teng No 688 v zozname IATTC, zatiaľ čo plavidlo Chia Hao No 66 je uvedené v zozname komisie IATTC, ako aj komisie ICCAT. Komisia okrem toho konštatovala, že podľa zoznamu SEAFO plavidiel vykonávajúcich NNN rybolov sa plavidlo Ray plaví pod vlajkou Belize.
(3)

Spoločnosti Islamic Republic of Iran Shipping Lines, Bushehr Shipping Co. Ltd, Hafize Darya Shipping Lines (HDSL), Irano – Misr Shipping Co., Irinvestship Ltd, IRISL (Malta) Ltd, IRISL Europe GmbH, IRISL Marine Services and Engineering Co., ISI Maritime Ltd, Khazar Shipping Lines, Marble Shipping Ltd, Safiran Payam Darya Shipping Lines (SAPID), Shipping Computer Services Co., Soroush Saramin Asatir Ship Management, South Way Shipping Agency Co. Ltd a Valfajr 8th Shipping Line Co. by sa mali opätovne zaradiť do zoznamu a subjektov, na ktoré sa vzťahujú reštriktívne opatrenia, a to na základe nového odôvodnenia pre každý z týchto subjektov.
1.

V článku 1 sa odsek nahrádza takto: „3. Odseky 1 a 2 sa nevzťahujú na predaj, dodávku, prepravu alebo vývoz niektorých zariadení, tovaru a technológií, ktoré by sa mohli použiť na vnútornú represiu, alebo na výrobu a údržbu výrobkov, ktoré by mohli byť použité na vnútornú represiu, alebo na poskytnutie súvisiacej technickej alebo finančnej pomoci, ak členský štát stanoví v každom jednotlivom prípade, že sú určené na: a) použitie v súvislosti s potravinami, poľnohospodárstvom, poskytovaním zdravotnej starostlivosti alebo na iné humanitárne účely alebo v prospech personálu OSN alebo personálu Únie alebo jeho členských štátov; alebo b) činnosti uskutočňované v súlade s bodom 10 rezolúcie Bezpečnostnej rady Organizácie Spojených národov 2118(2013) a príslušnými rozhodnutiami výkonnej rady Organizácie pre zákaz chemických zbraní (OPCW), a to v súlade s cieľom Dohovoru o zákaze vývoja, výroby, hromadenia a použitia chemických zbraní a o ich zničení (Dohovor o chemických zbraniach) a po porade s OPCW.“;
(11)

S cieľom zabezpečiť právnu istotu a predvídateľnosť harmonizovaných prostredí spoločného využívania by používanie harmonizovaných pásem buď zariadeniami s krátkym dosahom, ktoré nepatria do harmonizovanej kategórie, alebo používanie harmonizovaných pásem podľa menej reštriktívnych technických parametrov bolo povolené len do takej miery, aby nevznikol negatívny vplyv na príslušné prostredie spoločného využívania pásma.
(6)

Preto by dovoz do Únie predmetných plodov pochádzajúcich z oblastí Južnej Afriky, ktoré nie sú rozhodnutím 2006/473/ES uznané za oblasti bez škodlivého organizmu, mal byť povolený len z oblastí uznaných Južnou Afrikou za oblasti bez uvedeného organizmu. V úradnom rastlinolekárskom osvedčení, ktoré je priložené k predmetným plodom, by mal byť uvedený ich pôvod v jednej z uvedených oblastí.
(1)

Podľa článku 390c smernice Rady 2006/112/ES z 28. novembra 2006 o spoločnom systéme dane z pridanej hodnoty (2), ako sa uvádza v časti 8. Dane ods. 2 písm. e) prílohy V podľa článku 18 Aktu o podmienkach pristúpenia Chorvátskej republiky a o úpravách Zmluvy o Európskej únii, Zmluvy o fungovaní Európskej únie a Zmluvy o založení Európskeho spoločenstva pre atómovú energiu (3), Chorvátsko môže v súlade s podmienkami, ktoré sa v tomto členskom štáte uplatňovali k dátumu jeho pristúpenia, naďalej oslobodzovať od dane na dodanie stavebných pozemkov, či už s budovami, ktoré sú na nich postavené, alebo bez nich, ako sa uvádza v článku 135 ods. 1 písm. j) a v časti B bode 9 prílohy X k smernici 2006/112/ES, a to do 31. decembra 2014 bez možnosti predĺženia, ako aj medzinárodnú osobnú dopravu, ako sa uvádza v časti B bode 10 prílohy X k smernici 2006/112/ES, a to dovtedy, pokiaľ sa rovnaké oslobodenie od dane uplatňuje v jednom z členských štátov, ktoré boli členmi Únie pred pristúpením Chorvátska. Tieto transakcie je potrebné zohľadniť pri stanovení základu zdrojov založených na DPH.